கேள்வி: துறவற மடம் - சொற்பிறப்பு மற்றும் பயன்பாடு பற்றி விளக்கவும்.
பதில்: இந்தச் சொல்லானது இலத்தீன் 'கன்வென்டஸ்' (''conventus'') என்பதில் இருந்து பழைய பிரெஞ்சு மொழி மூலம் பெறப்பட்டது. இதற்கு கூட்டிணைவு அல்லது ஒன்றுசேர்தல் என்று பொருள். பயணத்திலேயே பெரும்பாலான நேரத்தை செலவழிக்கும், மதத்தை பரப்புவதற்காய் வறுமையை ஏற்றுக்கொண்டு / கையேந்தி வாழ்பவர்களின் கூட்டிணைவை குறிப்பிடவே இச்சொல் முதன்முதலில் பயன்படுத்தப்பட்டது. ஆனால், ஒரு "மடாலயம்" அல்லது "அருட்சகோதரிகளின் மடம்" என்பது துறவிகளின் ஒரு சமூகமாகும். அதேசமயத்தில் ஒரு "convent" என்பது வறுமையைப் பூண்டுள்ள துறவிகள் மற்றும் ஆசாரியர்களின் / மதகுருக்களின் சமூகமாகும். "abbey", “priory", "canonry", “monastery" ஆகிய சொற்கள் மடாலயங்கள் மற்றும் துறவறங்களுக்கு பயன்படுத்தப்படலாம். 19 ஆம் நூற்றாண்டில் இருந்து ஆங்கில பயன்பாட்டில், "கான்வென்ட்" என்ற வார்த்தை கிட்டத்தட்ட பெண்கள் வசிக்கும் கன்னியாஸ்திரிகளின் மடத்தைக் குறிப்பதாயும்,[http://www.etymonline.com/index.php?term=convent Etym on line] அதே சமயத்தில் "மடாலயம்" அல்லது "மடம்" என்பவை ஆண்கள் வசிக்கும் துறவற இல்லத்தைக் குறிப்பதாயும் பயன்படுத்தப்பட்டு வருகின்றது. வரலாற்றுப் பயன்பாட்டில் இவ்வார்த்தைகள் பெரும்பாலும் இடம்மாற்றி உபயோகிக்கக்கூடியவை. குறிப்பாக "convent" என்ற சொல் ஆண்களின் மடத்திற்கும் பயன்படுத்தப்படலாம்.